
Viešųjų interesų viršenybei užtikrinti pastabas ir pasiūlymus teikiantys asmenys privalo teisės aktų nustatyta tvarka ir priemonėmis vengti interesų konflikto ir elgtis taip, kad nekiltų abejonių, kad toks konfliktas yra.

	Ar gauta pastabų ir (ar) pasiūlymų?
Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma
	|X| Taip |_| Ne

	Ar į visas pastabas ir (ar) pasiūlymus atsižvelgta?
Jei atsižvelgta į visas pastabas ir (ar) pasiūlymus, žemiau esanti lentelė nepildoma
	|_| Taip |X| Ne 



	Nr.
	Institucija
	Pastabos ir pasiūlymai
	Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus

	1.
	VšĮ Kauno kolegija
	1 siūlymas.  Dėl finansavimo intensyvumo mokslo ir studijų institucijoms
Siūlome numatyti, kad mokslo ir studijų institucijoms (MSI), dalyvaujančioms projekte partnerio teisėmis ir vykdančioms mokslinių tyrimų ir eksperimentinės plėtros veiklas, būtų taikomas 100 proc. finansavimo intensyvumas arba būtų nustatyta atskira finansavimo tvarka, diferencijuojant mokslo ir studijų institucijų bei didelių įmonių finansavimo intensyvumą.
Pagrindimas
Aprašo projekte mokslo ir studijų institucijoms taikomas toks pats finansavimo modelis kaip verslo subjektams – finansavimo intensyvumas nustatomas pagal juridinio asmens dydį, neatsižvelgiant į partnerio teisinį statusą, veiklos pobūdį ir atliekamą vaidmenį projekte. Tuo tarpu mokslo ir studijų institucijos projekte vykdytų mokslinių tyrimų ir eksperimentinės plėtros veiklas, prisidėtų prie naujų žinių kūrimo, technologijų vystymo ir jų perdavimo verslui. Skirtingai nei verslo subjektai, mokslo ir studijų institucijos neturi galimybių projektų bendrajam finansavimui naudoti pelno ar kitų komercinės veiklos pajamų, todėl pareiga prisidėti reikšminga nuosavų lėšų dalimi gali riboti jų galimybes dalyvauti projektuose. Didesnis finansavimo intensyvumas sudarytų palankesnes sąlygas mokslo ir verslo bendradarbiavimui, padidintų mokslo ir studijų institucijų įsitraukimą į MTEP projektus ir prisidėtų prie efektyvesnio priemonės tikslų įgyvendinimo.
	Neatsižvelgta.
Atkreipiame dėmesį, kad projekte įgyvendinamoms veikloms teikiamas finansavimas yra valstybės pagalba, kaip ji apibrėžta Sutarties dėl Europos Sąjungos veikimo 107 straipsnio 3 dalyje, kuri atitinka visas sąlygas, nustatytas 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su paskutiniais pakeitimais, padarytais 2023 m. birželio 23 d. Komisijos reglamentu (ES) 2023/1315, I skyriuje, ir atitinkamas specialiąsias sąlygas, nustatytas Reglamento (ES) Nr. 651/2014 25 straipsnyje, kuriame  
finansavimas paskirstytas atsižvelgiant į valstybės pagalbos gavėjo juridinį statusą. Pažymime, kad mokslo ir studijų institucijos (toliau – MSI) dalyvaudamos projekte ir teikdamos mokslinių tyrimų ir eksperimentinės plėtros paslaugas vadovaujantis valstybės pagalbos taisyklėmis laikytina, jog vykdo ekonominę veiklą, todėl jos priskiriamos įmonėms. Dažnu atveju vadovaujantis Lietuvos Respublikos smulkiojo ir vidutinio verslo plėtros įstatymu (žr. paaiškinimą pateiktą žemiau) MSI laikytina didele įmone ir joms finansavimo intensyvumas nustatomas vadovaujantis Reglamento (ES) Nr. 651/2014 25 straipsniu. 
Lietuvos Respublikos smulkiojo ir vidutinio verslo plėtros įstatymo 3 straipsnio 13 dalyje nustatyta, kad „įmonė nepriskiriama vidutinei, mažai ar labai mažai įmonei, jeigu 25 procentus ir daugiau įmonės akcijų, pajų ar kitokių dalyvavimą įmonės kapitale žyminčių kapitalo dalių arba 25 procentus ir daugiau įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) atskirai arba kartu turi valstybė ir (ar) savivaldybė <...>“.
Papildomai pažymime, kad dėl pagalbos MTEP teikimo pasisakoma 2014 m. birželio 27 d. Europos Komisijos komunikate „Valstybės pagalbos moksliniams tyrimams, technologinei plėtrai ir inovacijoms sistema“ (2014/C 198/01).

	2.
	
	2 siūlymas. Dėl netiesioginės valstybės pagalbos vertinimo
Siūlome patikslinti Aprašo 11.10–11.12 punktų nuostatas, aiškiai nustatant, kad mokslo ir studijų institucijos, kaip partnerio, vykdomos mokslinių tyrimų ir eksperimentinės plėtros veiklos savaime nėra laikomos netiesioginės valstybės pagalbos suteikimu projekto partneriams. Netiesioginės valstybės pagalbos buvimas turėtų būti vertinamas tik tais atvejais, kai nustatoma, kad partneriui faktiškai perduota nepagrįsta ekonominė nauda.
Pagrindimas
Esamos nuostatos sudaro prielaidas plačiam netiesioginės valstybės pagalbos aiškinimui ir didina teisinį neapibrėžtumą projektams, kuriuose mokslo ir studijų institucijos dalyvauja kaip MTEP partnerės. Dėl nepakankamai aiškių kriterijų kyla rizika, kad įprastas bendradarbiavimas tarp mokslo ir verslo gali būti vertinamas kaip netiesioginės valstybės pagalbos suteikimas. Aiškesnis reglamentavimas sumažintų administracinę naštą, užtikrintų didesnį teisinį tikrumą tiek pareiškėjams, tiek partneriams ir skatintų aktyvesnį mokslo ir verslo bendradarbiavimą.
	Neatsižvelgta.
Pažymime, kad vadovaujantis Komunikato 2014/C/198/01 16 punktu „bet kokia priemonė, atitinkanti Sutarties 107 straipsnio 1 dalies kriterijus, yra valstybės pagalba“. Taigi pagal Aprašą numatoma remti veikla yra valstybės pagalba teiktina vadovaujantis Reglamento (ES) Nr. 651/2014 nuostatomis. Įvertinus tai, laikoma, kad valstybės pagalba teikiama tiek pareiškėjui (projekto vykdytojui), tiek partneriui. Pareiškėjas ir partneris projektui įgyvendinti sudaro jungtinės veiklos (partnerystės) sutartį, kurioje aiškiai išdėstomi šalių įsipareigojimai ir teisės projekto atžvilgiu (nurodytas kiekvienos šalies finansinis ir dalykinis indėlis į projektą, kokias veiklas vykdys kiekviena šalis, teisės į bendrai sukurtą ar įgytą turtą, laikantis finansinės apskaitos principų, projekto rezultatai ir kt.) ir šalių atsakomybė, taip pat įsipareigojimai laikytis pagrindinių geros partnerystės praktikos taisyklių.
Pažymime, kad Aprašo 11.10.1-11.10.2 papunkčiuose nustatytos sąlygos, kokiais atvejais būtų pripažintas netiesioginės pagalbos teikimas atsižvelgiant į Komunikato 2014/C/198/01 nuostatas.


	3.
	
	3 siūlymas. Dėl finansavimo mažinimo proporcingumo
Siūlome patikslinti Aprašo 11.12 papunktį, nustatant, kad nustačius netiesioginės valstybės pagalbos suteikimą finansavimo mažinimas būtų taikomas tik tai ekonominės naudos daliai, kuri pripažįstama netiesiogine valstybės pagalba, o ne visai mokslo ir studijų institucijos įnašo vertei.
Pagrindimas
Esama nuostata gali lemti neproporcingas finansines pasekmes, kai net ir nedidelis nukrypimas nuo rinkos sąlygų gali sąlygoti reikšmingą finansavimo sumažinimą. Finansavimo mažinimas turėtų būti proporcingas faktiškai nustatytos netiesioginės valstybės pagalbos dydžiui. Toks reguliavimas užtikrintų proporcingumo, teisinio aiškumo ir teisėtų lūkesčių principų laikymąsi bei sumažintų projektų įgyvendinimo riziką.
	Neatsižvelgta.
Atkreipiame dėmesį, kad, kaip jau minėta, teikiamas finansavimas yra valstybės pagalba. T. y. įgyvendinant bendrą projektą pareiškėjai ir partneriai (MSI) vykdo ekonominę veiklą (neekonominės veiklos šiame projekte negali būti). Pažymime, kad Aprašo 11.12 papunkčio nuostata nustatyta atsižvelgiant į Komunikato 2014/C 198/01 30 punktą,.

	4.
	VšĮ „Investuok Lietuvoje“
	Dėl 5.1.2 papunkčio.
Prašytume patikslinti 5.1.2 papunktyje nustatytą reikalavimą dėl projekto veiklų įgyvendinimo vietos. Iš esamos redakcijos nėra aišku, ar išimtis dėl projekto dalies įgyvendinimo užsienio valstybėje taikoma tik ES Baltijos jūros regiono strategijos politinę sritį „Inovacijos“ atitinkantiems projektams su užsienio partneriais, ar ir kitiems tarptautiniams projektams, kuriuose dalyvauja užsienio partneriai. Pažodinis nuostatos aiškinimas leidžia daryti išvadą, kad kituose tarptautiniuose projektuose ir užsienio partnerio veiklos turėtų būti vykdomos Vidurio ir vakarų Lietuvos regione, kas praktikoje gali būti neįgyvendinama. Siūlytume šią nuostatą patikslinti, aiškiai apibrėžiant jos taikymo apimtį.
	Neatsižvelgta.
5.1.2 papunktyje nurodyta, kad „ES BJRS užsienio partneris (-iai) projekto dalį gali įgyvendinti savo šalyje“.


	5.
	
	Dėl 5.1.3 papunkčio.
Siūlytume patikslinti 5.1.3 papunktyje vartojamą sąvoką „projekto veiklos turi būti pradėtos įgyvendinti“. Iš nuostatos nėra aišku, kokie veiksmai laikomi projekto veiklų pradžia – ar pakanka pradėti pasirengimo veiklas (pvz., projekto komandos formavimą, viešųjų pirkimų procedūras), ar turi būti faktiškai pradėtos MTEPI veiklos, numatytos projekte. Siekiant vienodo reikalavimo taikymo ir išvengti skirtingo aiškinimo, siūlytume šią nuostatą patikslinti.
	Neatsižvelgta.
Pažymime, kad projektams taikomas  Projektų administravimo ir finansavimo taisyklės (toliau – Taisyklės), patvirtintos Lietuvos Respublikos finansų ministro 2022 m. birželio 22 d. įsakymu 
Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, kurių 3.36 punkte nustatyta, jog „Projekto veiklų vykdymo pradžia – projekto sutartyje nustatyta anksčiausiai pradedamos vykdyti projekto veiklos pradžios data“.

	6.
	
	Dėl 5.1.19.6 papunkčio.
Norėtume pasitikslinti, ar finansavimo šaltinis gali būti būsimi finansiniai srautai? Jei ne, siūlome apsvarstyti galimybę nuosavą įnašą leisti pagrįsti ir būsimais įmonės finansiniais srautais. Verslo įmonės dažnai nelaiko didelių "įšaldytų" sumų, o juos investuoja, tad reikalauti iškart turėti visą "laisvą" sumą būtų neproporcinga.
	Paaiškinta.
Vienas iš bendrųjų projektų atrankos kriterijų  yra „Pareiškėjas ir partneris (-iai) organizaciniu ir finansiniu požiūriu yra pajėgūs tinkamai ir laiku įgyvendinti projektą bei užtikrinti projekto rezultatų tęstinumą“. Kaip nustatyta Projektų bendrųjų atrankos kriterijų sąrašo ir jų vertinimo metodikos formos, patvirtintoje finansų ministro 2022 m. birželio 22 d. įsakymu Nr. 1K-237 „Dėl 20212027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano "Naujos kartos Lietuva" įgyvendinimo“ Projektų administravimo ir finansavimo taisyklių 2 priede, 4.6 ir 4.7 papunkčiuose atliekant atitiktį šiam bendrajam projektų atrankos kriterijui vertinama, ar nuosavas įnašas atitinka projektų finansavimo sąlygų aprašą ir tai, ar ir yra užtikrintas įnašo finansavimas, taip pat turi būti užtikrintas netinkamų finansuoti su projektu susijusių išlaidų padengimas. Įvertinus tai, kad būsimi įmonės finansiniai srautai negarantuoja finansinio įnašo, jie negali būti laikomi finansavimo šaltiniu.

	7.
	
	Dėl 5.1.20.6 papunkčio.
Tas pats komentaras apie finansavimo galimybę būsimais finansiniais srautais.
	Žr. paaiškinimą aukščiau.

	8.
	
	Dėl 5.3.1.2 papunkčio.
Prašytume patikslinti 5.3.1.2 papunktį. Iš jo nėra aišku, ar tais atvejais, kai pareiškėjas yra didelė įmonė, projekto partneriu gali būti ir mokslo ir studijų institucija (MSI). Dabartinė formuluotė leidžia suprasti, kad partneriu gali būti tik MVĮ, nors nėra aišku, ar tokiu atveju kartu su MVĮ projekte gali dalyvauti ir MSI.
	Atsižvelgta.
5.3. 1 papunktis patikslintas ir išdėstytas taip:
„5.3.1. Galimi projekto partneriai:
5.3.1.1. MVĮ (tarp jų MSI) arba didelės įmonės (tarp jų MSI), jei pareiškėjas MVĮ; 
5.3.1.2. MVĮ, kai pareiškėjas didelė įmonėMSI; 
5.3.1.3. ES BJRS užsienio partneris (MVĮ arba didelės įmonės, kai bendradarbiauja su MVĮ), kai įgyvendinamas ES BJRS politinę sritį „Inovacijos“ atitinkantis projektas;
5.3.1.4. Kai pareiškėjas yra didelė įmonė, bent vienas projekto partneris privalo būti MVĮ; ES BJRS užsienio partneris, jei jis dalyvauja projekte, nėra įskaitomas vertinant atitiktį šiam reikalavimui.“

	9.
	UAB Sentante
	Aprašo 12 punkto 2 specialusis projektų atrankos kriterijus, kuriuo pareiškėjo finansinis pajėgumas vertinamas pagal jo pardavimo pajamas per paskutinius trejus finansinius metus.
Siūlomas pakeitimas:
Siūlome nustatyti alternatyvius pareiškėjo finansinio pajėgumo vertinimo kriterijus ir Aprašo 12 punkto 2 specialųjį projektų atrankos kriterijų išdėstyti taip:
„Pareiškėjas yra ne trumpiau kaip 3 finansinius metus veikianti labai maža, maža arba vidutinė įmonė arba didelė įmonė, bendradarbiaujanti su labai maža, maža arba vidutine įmone, ir atitinka bent vieną iš šių finansinio pajėgumo sąlygų:
1. pareiškėjo pardavimo pajamų suma per paskutinius 3 finansinius metus yra ne mažesnė kaip 300 000 Eur; arba
1. pareiškėjo nuosavo kapitalo balansinė vertė pagal paskutinį patvirtintą metinių finansinių ataskaitų rinkinį yra ne mažesnė kaip 1 000 000 Eur.“
Atitinkamai siūlome papildyti kriterijaus vertinimo metodą, nustatant, kad pareiškėjo nuosavo kapitalo dydis tikrinamas pagal Juridinių asmenų registrui pateiktą paskutinį patvirtintą metinių finansinių ataskaitų rinkinį. Vertinamas tik paties pareiškėjo nuosavas kapitalas, neįskaitant kitų įmonių grupės įmonių nuosavo kapitalo.
Pasiūlymo pagrindimas:
Sveikatos technologijų įmonių pardavimo pajamos dažnai pradeda reikšmingai augti tik užbaigus produkto kūrimą, gavus reikiamus reguliacinius patvirtinimus, suteikus CE ženklą ir pradėjus komercializaciją. Mažos pajamos produkto kūrimo ir reguliacinio vertinimo laikotarpiu savaime neparodo nepakankamo įmonės finansinio pajėgumo, projekto kokybės ar mažesnio komercinio potencialo.
Jeigu pareiškėjo tinkamumas būtų vertinamas tik pagal istorines pardavimo pajamas, iš finansavimo galėtų būti nepagrįstai eliminuojamos perspektyvios ir finansiškai pajėgios įmonės, kurios jau yra pritraukusios reikšmingas investicijas, tačiau dėl objektyviai ilgo produkto kūrimo ir CE ženklinimo proceso dar nėra pradėjusios generuoti nustatyto dydžio pajamų.
Dėl šių priežasčių siūloma nustatyti alternatyvų pareiškėjo finansinio pajėgumo kriterijų, pagal kurį tinkamu pareiškėju būtų laikoma ir įmonė, kurios nuosavo kapitalo balansinė vertė pagal paskutinį patvirtintą metinių finansinių ataskaitų rinkinį yra ne mažesnė kaip 1 000 000 Eur.
	Neatsižvelgta.
Pažymime, kad projektų atrankos kriterijai viešam aptarimui buvo skelbti nuo balandžio 23 d. iki gegužės 8 d. (imtinai) ir jie buvo patikslinti pagal gautus pasiūlymus pastabas, informacija skelbiama: https://2021.esinvesticijos.lt/dokumentai/pazangos-priemones-nr-05-001-01-05-07-sukurti-nuoseklia-inovacines-veiklos-skatinimo-sistema-veiklos-6-skatinti-inovaciju-pasiula-poveikles-6-2-investuoti-i-nauju-aukstos-pridetines-vertes-produktu-kurimo-veiklas-ir-sudaryti-salygas-tyrejams-dalyvauti-imoniu-moksliniu-tyrimu-ir-eksperimentines-pletros-veiklose-skatinti-intelektine-nuosavybe-ankstyvaja-sukurtu-nauju-produktu-bandomaja-gamyba-parengima-rinkai-vidurio-ir-vakaru-lietuvos-regionas-ir-veiklos-10-skatinti-tiesioginiu-uzsienio-investiciju-pritrauki. Šiuo metu projektų atrankos kriterijai yra pateikti vadovaujančiajai institucijai Stebėsenos komiteto tvirtinimui, todėl jų keisti nebeturime galimybės.

	10.
	
	Pastaba dėl laikotarpio, už kurį vertinamos pareiškėjo pardavimo pajamos, ir jas pagrindžiančių dokumentų pateikimo
Prašome patikslinti, kokie finansiniai metai bus laikomi paskutiniais finansiniais metais, vertinant pareiškėjo pardavimo pajamas, jeigu kvietimo teikti projektų įgyvendinimo planus terminas tęsis iki 2026 m. gruodžio 31 d.
Kadangi 2026 finansiniai metai paraiškos pateikimo termino pabaigoje bus tik pasibaigiantys, pareiškėjai objektyviai neturės galimybės kartu su paraiška pateikti patvirtinto 2026 m. metinių finansinių ataskaitų rinkinio. Metinės finansinės ataskaitos gali būti parengtos ir patvirtintos tik pasibaigus finansiniams metams, paprastai per pirmuosius keturis kitų metų mėnesius.
Todėl prašome paaiškinti, ar, vertinant pareiškėjo atitiktį pardavimo pajamų kriterijui, bus sudaryta galimybė:
1. paraiškos vertinimo metu pateikti jau patvirtintą 2026 m. metinių finansinių ataskaitų rinkinį ir pagal jį įtraukti 2026 m. pardavimo pajamas į vertinamą trejų finansinių metų laikotarpį; arba
1. kartu su paraiška pateikti preliminarias 2026 m. finansines ataskaitas ar vadovo patvirtintus apskaitos duomenis, o patvirtintą 2026 m. metinių finansinių ataskaitų rinkinį pateikti vėliau, projekto vertinimo metu, iki sprendimo dėl finansavimo priėmimo.
Siūlomas Aprašo papildymas
Siūlome Apraše aiškiai nustatyti:
„Jeigu projekto įgyvendinimo plano pateikimo dieną paskutinių pasibaigusių finansinių metų metinių finansinių ataskaitų rinkinys dar nėra patvirtintas, pareiškėjas turi teisę projekto įgyvendinimo plano vertinimo metu, iki sprendimo dėl projekto finansavimo priėmimo, pateikti patvirtintą šių finansinių metų metinių finansinių ataskaitų rinkinį. Tokiu atveju pareiškėjo pardavimo pajamos perskaičiuojamos ir vertinamos įtraukiant šių finansinių metų duomenis.“
Iki patvirtinto metinių finansinių ataskaitų rinkinio pateikimo pareiškėjui turėtų būti leidžiama pateikti preliminarias finansines ataskaitas, didžiosios knygos duomenis, pardavimo pajamų sąskaitų išrašus ar kitus apskaitos dokumentus, patvirtintus pareiškėjo vadovo ir, kai taikoma, vyriausiojo buhalterio arba apskaitą tvarkančio asmens.
Pasiūlymo pagrindimas
Nenustačius tokios galimybės, pareiškėjų vertinimas priklausytų ne tik nuo jų faktinių finansinių rezultatų, bet ir nuo paraiškos pateikimo datos. Pavyzdžiui, įmonė, 2026 m. pasiekusi reikalaujamą pardavimo pajamų dydį, 2026 m. gruodžio 31 d. dar negalėtų šių pajamų pagrįsti patvirtintu metinių finansinių ataskaitų rinkiniu. Todėl jos atitiktis galėtų būti vertinama tik pagal ankstesnių, t. y. 2023–2025 m., finansinių metų duomenis, nors projekto vertinimo metu jau būtų parengtos ir patvirtintos 2026 m. finansinės ataskaitos. Tokia situacija būtų ypač nepalanki sparčiai augančioms ir inovacinius produktus kuriančioms įmonėms, kurių pardavimo pajamos reikšmingai didėja tik paskutiniais veiklos metais, pavyzdžiui, užbaigus produkto kūrimą, gavus reikalingus reguliacinius patvirtinimus ar CE ženklą ir pradėjus produkto komercializaciją. Galimybė projekto vertinimo metu pateikti patvirtintą 2026 m. metinių finansinių ataskaitų rinkinį leistų vertinti naujausius faktinius pareiškėjo finansinius rezultatus, užtikrintų vienodas sąlygas visiems pareiškėjams ir nesumažintų kriterijaus patikimumo, nes galutinė atitiktis būtų grindžiama patvirtintomis finansinėmis ataskaitomis.
	Paaiškinta.
Aprašo 12 punkto 2 specialiajame kriterijuje nustatyta „Įmonės pajamos vertinamos pagal valstybės įmonei Registrų centrui pateiktus paskutinius patvirtintus 3 finansinių metų metinės finansinės atskaitomybės dokumentus“. Taigi, tuo atveju, jei kvietimas galioja 2026 metais, įmonės pajamos vertinamos pagal 2023, 2024 ir 2025 metų metinės finansinės atskaitomybės dokumentus, kaip nurodyta Aprašo 4 priedo 2 punkte.

	11.
	UAB Sintesi consulting
	Dėl projekto sąsajos su tiesioginių užsienio investicijų pritraukimu:
-Prašome paaiškinti numatomo kvietimo sąsajas susijusias su užsienio investicijų pritraukimu bei patikslinti Aprašo nuostatas, aiškiai apibrėžiant, kaip projektų vertinimo metu bus vertinama ar Projektas šias nuostatas atitinką;
-Prašome patikslinti ar gerai suprantame, kad šio numatomo kvietimo apimtyje užsienio partneris nėra privalomas ?
-Atsižvelgiant į tai, kad kvietimą numatoma sieti su užsienio investicijų pritraukimu, siūloma sudaryti sąlygas paraiškas teikti ir užsienio investuotojams, norintiems pradėti veiklą Lietuvoje, šiuo atveju pajamų kriterijų taikant pareiškėjo pajamoms ir/ar įmonių grupei, kuriai priklauso pareiškėjas. 
	Paaiškinta.
Pažymime, kad kvietimu bus remiamos dvi veiklos, kaip nurodyta Aprašo 5.1.1 papunktyje, t. y. inovacijų pasiūlos skatinimas arba aukštos pridėtinės vertės tarptautinių užsienio investicijų skatinimas.
Remiantis kvietimo sąlygomis, patvirtiname, kad užsienio partneris nėra privalomas, jis galimas įgyvendinant inovacijų pasiūlos veiklą, t. y. jei įgyvendinamas ES Baltijos jūros regiono strategijos politinę sritį „Inovacijos“ atitinkantis projektas.
Atkreipiame dėmesį, kad viena iš remiamų veiklų yra aukštos pridėtinės vertės tarptautinių užsienio investicijų skatinimas. Aprašo 12 punkto 2 specialiajame kriterijuje nustatyta, kad visais atvejais nepaisant to, kur pareiškėjas registruotas, vertinant pajamas vertinamos tik pareiškėjo pajamos, įmonių grupės pajamos neįskaičiuojamos.

	Dėl  INVEST MTEP kvietimų:
Prašome patikslinti ar atsižvelgiant į tai, kad šio kvietimo apimtyje projektai privalo atitiktį „Sveikatos technologijos ir biotechnologijos“ tematiką, planuojami ir kiti kvietimai orientuoti į kitus sektorius ? Pažymime, kad kvietimas orientuotas į vieną gana siaurą sritį diskriminuoja kitus sektorius apribodamas MTEP pažangą ir TUI kituose sektoriuose, taip pat kelią klausimų dėl kokių priežasčių pasirinkta būtent ši tematiką.  
	Paaiškinta.
Informuojame, kad MTEP skatinimui numatoma skelbti kvietimus:
· pagal 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-05-07 „Sukurti nuoseklią inovacinės veiklos skatinimo sistemą“ veiklą „20. Didinti įmonių pajėgumus investuoti į inovatyvių produktų, skirtų gynybos ir saugumo sektoriui, kūrimą ir vystymą“, pagal kurią numatomos investicijos į gynybos ir saugumo sektoriaus MTEP;
· pagal 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-04-02 „Skatinti įmones pereiti link neutralios klimatui ekonomikos“ veiklos „Sudaryti sąlygas tvariai pramonės labai mažų, mažų ir vidutinių įmonių transformacijai“ poveiklę „Skatinti inovatyvių aplinkai draugiškų, t. y. tvarių produktų gamybą skatinančių, technologijų kūrimą, demonstravimą pramonės labai mažose, mažose ir vidutinėse įmonėse (Vidurio ir vakarų Lietuvos regionas)“, pagal kurią numatomos investicijos į MTEP siekiant sukurti inovatyvias aplinkai draugiškas technologijas.
Kvietimo Invest MTEP sektoriaus pasirinkimo pagrindimas yra pateiktas projektų atrankos kriterijų pagrindime: „Nustatytas kriterijus padės atrinkti projektus, kurie atitinka Koncepcijos nuostatas ir bent vieną iš nurodytų Koncepcijos MTEPI prioriteto „Sveikatos technologijos ir biotechnologijos“ tematikų (molekulinės technologijos medicinai ir biofarmacijai; pažangi medicinos inžinerija ankstyvai diagnostikai ir gydymui; saugus maistas ir tvarūs agrobiologiniai ištekliai) ir Investicijų programos 1 prioriteto „Pažangesnė Lietuva“ 1.1 konkretaus uždavinio „Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“ tikslus ir prisideda prie investicijų į MTEPI didinimą, komercinamų žinių kūrimą ir (arba) perdavimą, atliepiant visuomenės ir verslo poreikius.
Sveikatos technologijos  ir biotechnologijos  yra priskiriamos gyvybės mokslų sektoriui. Gyvybės mokslų sektorius yra vienas inovatyviausių sektorių Lietuvoje, generuojantis aukštą pridėtinę vertę kuriančius produktus, turintis didelį augimo potencialą bei pasižymintis išskirtinėmis pasauliniu mastu pripažintomis kompetencijomis (molekulinės biologijos, biofizikos, genetikos, biomedicinos ir kt. srityse), pasiekimais ir partnerystėmis. Gyvybės mokslų sektorius yra itin svarbus dėl besikeičiančių demografinių, ekonominių, technologinių pokyčių pasaulyje. 
Pažangiųjų biotechnologijų taikymas atveria galimybes iš atsinaujinančių žaliavų (biomasės) vystyti naujos kartos maisto ingredientus ir biopramonės sprendimus, didinant išteklių panaudojimo efektyvumą bei tarptautinį konkurencingumą. Ši kryptis atitinka 2025 m. lapkričio 27 d. Europos Komisijos komunikato „Strateginė konkurencingos ir tvarios ES bioekonomikos programa“ (COM(2025) 960 final) nuostatas ir įgalina Lietuvą stiprinti savo pozicijas sparčiai augančiose globaliose rinkose, susijusiose su naujos kartos maisto sprendimais ir biotechnologiniais gamybos procesais.
Lietuvoje gyvybės mokslų sektorius pasižymi itin sparčiu vidutiniškai 22 proc. metiniu augimu, o biotechnologijų ir farmacijos segmentas 2024 m. išaugo net 87 proc., tapdamas vienu sparčiausiai augančiu Europos Sąjungoje (toliau – ES). Nors šis sektorius generuoja aukštą pridėtinę vertę ir 90 proc. produkcijos eksportuoja, į jį nukreipiama tik apie 18 proc. MTEPI skiriamo finansavimo. Atsižvelgiant į aukštą inovatyvumą ir tarptautinį konkurencingumą, investicijų sutelkimas gyvybės mokslų srityje galėtų tapti kertiniu ekonomikos augimą stiprinančiu veiksniu. Dėmesys gyvybės mokslų sričiai įtvirtintas ir Dvidešimtosios Lietuvos Respublikos Vyriausybės programoje, patvirtintoje Lietuvos Respublikos Seimo 2025 m. rugsėjo 25 d. nutarimu Nr. XV-439.“
Primename, kad  projektų atrankos kriterijai viešam aptarimui buvo skelbti nuo balandžio 23 d. iki gegužės 8 d. (imtinai) ir jie buvo patikslinti pagal gautus pasiūlymus pastabas, informacija skelbiama: https://2021.esinvesticijos.lt/dokumentai/pazangos-priemones-nr-05-001-01-05-07-sukurti-nuoseklia-inovacines-veiklos-skatinimo-sistema-veiklos-6-skatinti-inovaciju-pasiula-poveikles-6-2-investuoti-i-nauju-aukstos-pridetines-vertes-produktu-kurimo-veiklas-ir-sudaryti-salygas-tyrejams-dalyvauti-imoniu-moksliniu-tyrimu-ir-eksperimentines-pletros-veiklose-skatinti-intelektine-nuosavybe-ankstyvaja-sukurtu-nauju-produktu-bandomaja-gamyba-parengima-rinkai-vidurio-ir-vakaru-lietuvos-regionas-ir-veiklos-10-skatinti-tiesioginiu-uzsienio-investiciju-pritrauki. 

	Dėl  1. specialiojo atrankos kriterijaus - Projektas atitinka Koncepcijos nuostatas ir bent vieną Koncepcijos MTEPI prioriteto  „Sveikatos technologijos ir biotechnologijos“ tematikų: 
Atsižvelgiant į tai, kad MTEP prioritetas „Sveikatos technologijos ir biotechnologijos“ apimą keturias temas:
1.Molekulinės technologijos medicinai ir biofarmacijai
2. Pažangios taikomosios technologijos asmens ir visuomenės sveikatai
3. Pažangi medicinos inžinerija ankstyvai diagnostikai ir gydymui
4. Saugus maistas ir tvarūs agrobiologiniai ištekliai,
Prašome paaiškinti kodėl šio kvietimo kontekste, planuojamas įgyvendinti projektas privalo atitiktį  bent viena iš šių šio MTEP prioriteto tematikų:1. molekulinės technologijos medicinai ir biofarmacijai; 3. pažangi medicinos inžinerija ankstyvai diagnostikai ir gydymui; 4. saugus maistas ir tvarūs agrobiologiniai ištekliai, eliminuojant 2. temą - pažangios taikomosios technologijos asmens ir visuomenės sveikatai ? Kadangi šios temos eliminavimas kelią skaidrumo klausimus, siūlome į šį kriterijų įtraukti visas 4 MTEP prioriteto „Sveikatos technologijos ir biotechnologijos“ temas t.y. pagal 1. specialųjį atrankos kriterijų vertinti ar projektas atitinką bent vieną iš 4. MTEP prioriteto „Sveikatos technologijos ir biotechnologijos“ tematikų.
	Paaiškinta.
Formuojant šį projektų atrankos kriterijų, tematikos „pažangios taikomosios technologijos asmens ir visuomenės sveikatai“ buvo atsisakyta atsižvelgiant į praktinę patirtį, kadangi šioje tematikoje didelė projektų projektų ankstesniuose kvietimuose siejosi su skaitmeniniais sprendimais (kuriamos mobilios aplikacijos, stebėjimo sistemos ir pan.), kas galėtų būti finansuojama pagal dirbtinio intelekto vystymo kvietimą.
Papildomai pažymime, kad projektų atrankos kriterijai viešam aptarimui buvo skelbti nuo balandžio 23 d. iki gegužės 8 d. (imtinai) ir jie buvo patikslinti pagal gautus pasiūlymus pastabas, informacija skelbiama: https://2021.esinvesticijos.lt/dokumentai/pazangos-priemones-nr-05-001-01-05-07-sukurti-nuoseklia-inovacines-veiklos-skatinimo-sistema-veiklos-6-skatinti-inovaciju-pasiula-poveikles-6-2-investuoti-i-nauju-aukstos-pridetines-vertes-produktu-kurimo-veiklas-ir-sudaryti-salygas-tyrejams-dalyvauti-imoniu-moksliniu-tyrimu-ir-eksperimentines-pletros-veiklose-skatinti-intelektine-nuosavybe-ankstyvaja-sukurtu-nauju-produktu-bandomaja-gamyba-parengima-rinkai-vidurio-ir-vakaru-lietuvos-regionas-ir-veiklos-10-skatinti-tiesioginiu-uzsienio-investiciju-pritrauki. Šiuo metu projektų atrankos kriterijai yra pateikti vadovaujančiajai institucijai Stebėsenos komiteto tvirtinimui, todėl jų keisti nebeturime galimybės.

	Dėl 5. Prioritetinio atrankos kriterijaus - Projekto įgyvendinimo metu sukurtų produktų komercinimo potencialas:
        Siūlome atsisakyti atrankos kriterijaus dalies susijusios su atrankos balų suteikimu už technologinį parengties lygį pasiektą iki projeko įgyvendinimo pradžios, atsižvelgiant į tai, kad šio kriterijaus taikymas apriboja naujų inovatyvių produktų vystymą, kadangi tai lemią mažesnį konkurencingumą, taip pat šiuo atveju šis kriterijus didesnį konkurencingumą suteikią jau pažengusiems projektams. Šį kriteriju siūlome pakeistri atrankos kriterijumi susijusius su projekto įgyvendinimo metu numatomo vystyti sprendimo reikšmingumo lygiu ( produktas naujas įmonės lygmeniu, produktas naujas rinkos lygmeniu, produktas naujas pasaulio lygmeniu, kaip nurodyta Oslo vadove 2018) – aukštesnį įvertinimą (daugiau balų) suteikiant tiems projektams, kurių įgyvendinimo metu sukurtų produktų reikšmingumas yra didesnis
	Neatsižvelgta.
Pažymime, kad projektų atrankos kriterijai viešam aptarimui buvo skelbti nuo balandžio 23 d. iki gegužės 8 d. (imtinai) ir jie buvo patikslinti pagal gautus pasiūlymus pastabas, informacija skelbiama: https://2021.esinvesticijos.lt/dokumentai/pazangos-priemones-nr-05-001-01-05-07-sukurti-nuoseklia-inovacines-veiklos-skatinimo-sistema-veiklos-6-skatinti-inovaciju-pasiula-poveikles-6-2-investuoti-i-nauju-aukstos-pridetines-vertes-produktu-kurimo-veiklas-ir-sudaryti-salygas-tyrejams-dalyvauti-imoniu-moksliniu-tyrimu-ir-eksperimentines-pletros-veiklose-skatinti-intelektine-nuosavybe-ankstyvaja-sukurtu-nauju-produktu-bandomaja-gamyba-parengima-rinkai-vidurio-ir-vakaru-lietuvos-regionas-ir-veiklos-10-skatinti-tiesioginiu-uzsienio-investiciju-pritrauki. Šiuo metu projektų atrankos kriterijai yra pateikti vadovaujančiajai institucijai Stebėsenos komiteto tvirtinimui, todėl jų keisti nebeturime galimybės.

	Dėl 2. specialiojo atrankos kriterijaus:
Atsižvelgiant į tai, kad 2. specialiojo atrankos kriterijaus atveju  - Pareiškėjas yra ne trumpiau kaip 3 finansinius metus veikianti labai maža, maža arba vidutinė įmonė arba didelė įmonė, bendradarbiaujanti su labai maža, maža arba vidutine įmone, kurios metinės pardavimo pajamos per paskutinius 3 finansinius metus (paskutinių 3 finansinių metų suma) yra ne mažesnės kaip 300 000,00 (trys šimtai tūkstančių) eurų, yra keliamas reikalavimas įmonės pajamoms, prašome patikslinti ar šiuo atveju nėra keliami apribojimai susiję su veiklos sektoriumi ar veiklos pobūdžiu iš kurio šios pajamos gautos ? Šiuo atveju siūlome gautas pajamas siekti su projekto temai artimais sektoriais: sveikatos, gamtos mokslų, išskiriant atitinkamus Evrk. 
	Paaiškinta.
Vertinant įmonės pajamas, nėra numatyta reikalauti, kad pajamos būtų gautos tik iš sektoriaus, kuriame numatyta remti veiklą. Taip pat pažymime, kad projektų atrankos kriterijai yra pateikti vadovaujančiajai institucijai Stebėsenos komiteto tvirtinimui, todėl jų keisti nebeturime galimybės.

	UAB Barons grupė
	priemonė yra aktuali daugiau įmonių nei tik: Sveikatos technologijos ir biotechnologijos
manau neprotinga ir netikslinga riboti konkurenciją iki šio lygio
	Paaiškinta.
Kvietimo Invest MTEP remiamos veiklos sektorius yra apibrėžtas projektų atrankos kriterijais. Nustatant projektų atrankos kriterijus, buvo sulaukta pastabų dėl sektoriaus, tačiau ministerija pažymi, kad didelį augimo potencialą Lietuvoje turintis gyvybės mokslų sektorius susiduria su ribotomis finansavimo galimybėmis, nes dėl ilgiau nei kituose sektoriuose trunkančios MTEP veiklų trukmės (inovatyvių produktų kūrimas, jų  komercializavimas, registravimas biotechnologijų srityje yra sudėtingas ir ilgai trunkantis procesas) negali lygiaverčiai konkuruoti su kituose sektoriuose aukštą pridėtinę vertę kuriančiais ir greitesnį atsiperkamumą generuojančiais produktais, kaip pvz.,  IRT kuriančios įmonės, kurios IRT sprendimus dažnai gali sukurti ir pateikti rinkai per mėnesius ar kelerius metus. 
Dėl didesnės projektų įgyvendinimo rizikos, ilgesnio atsiperkamumo ciklo be didesnių investicijų daug perspektyvių su gyvybės mokslais susijusių projektų nepasiekia rinkos. Privatūs investuotojai dėl šios rizikos dažnai investuoja atsargiau, todėl valstybės intervencija tampa itin svarbi. 
Gyvybės mokslų sektorius taip pat susijęs su platesniu poveikiu visuomenei ir jos sveikatai. O kilusios pandemijos sustiprino ir valstybės požiūrį į gyvybės mokslus, nes šis sektorius ne tik prisideda prie ekonomikos transformacijos į aukštos pridėtinės vertės produktų kūrimo, bet ir stiprina visuomenės atsparumą ligoms.
2024 m. atliktame Lietuvos biotechnologijų sektoriaus konkurencingumo pasaulinėje bioekonomikoje vertinime teigiama, kad gyvybės mokslų industrija vertinama, kaip pagrindinė Lietuvos bioekonomikos tyrimais grįstų inovacijų stiprybė, tačiau inovacijas kuriančioms šio sektoriaus įmonėms sudėtinga išaugti dėl tinkamo finansavimo (finansavimas nėra nukreiptas specifiškai į biotechnologijų sektorių) trūkumo. Lietuvoje skiriamos lėšos nukreiptos į skirtingų sričių inovacijas, jas išskiriant pagal tris Koncepcija MTEPI prioritetus (sektoriui finansuoti skiriama dalis lėšų iš bendrų Europos Sąjungos fondų ir kt. lėšų).
Koncepcija įgyvendinama per diferencijuotą priemonių rinkinį, kuriame skirtingos priemonės gali būti nukreiptos į skirtingas kryptis pagal jų specifinius poreikius, brandos lygį ir rinkos nepakankamumus. Išskirtu Koncepcijos MTEPI prioritetu siekiama strateginės koncentracijos į sritį, kuri grindžiama ilgesniu MTEP ciklu, didesnėmis tyrimų sąnaudomis, aukšta technologine rizika ir reikšmingu poveikiu visuomenės sveikatai bei ekonominiam atsparumui.
Europos Komisija gyvybės mokslų sektorių vertina kaip strategiškai svarbią sritį Europos konkurencingumui, sveikatos apsaugai ir technologinei nepriklausomybei. 
Europos biotechnologijų aktas yra vienas svarbiausių naujų Europos Sąjungos iniciatyvų gyvybės mokslų srityje, skirtas stiprinti Europos konkurencingumą, spartinti biotechnologijų komercializavimą ir mažinti strateginę priklausomybę nuo kitų pasaulio regionų. Jis numato gyvybės mokslų sektoriaus išskirtinį traktavimą Europos Sąjungos politikoje, įskaitant tikslinę finansinę paramą MTEP komercializacijai.
Atsižvelgiant į tai, Lietuvos dėmesys šiam sektoriui turi būti suderinamas su Europos Sąjungos politine kryptimi, kurioje gyvybės mokslų sektorius išskiriamas kaip vienas iš strateginių sektorių. 

	17.
	UAB ScienceForBrain
	Lietuvos ekosistemos harmoningai plėtrai trukdo pertekliniai finansinių priemonių slenksčiai mažoms „deep-tech“ įmonėms, plėtojančioms Sveikatos Technologijas globaliai rinkai.
Tokios technologijų įmonės (pvz. mūsų įmonė UAB ScienceForBrain, kuri vykdo 3.5 mln Global Brain Protect projektą ES ir JAV) džniausiai neturi pardavimo pajamų per pirmuosius 3 egzistavimo metus, nes atlieka savo plėtojamo produkto klinikinius tyrimus įvairiose šalyse, validuoja ir akredituoja savo produktus, siekia CE ženklo ES ir FDA Approval JAV.
Todėl siūlau slenkstį „pardavimo pajamos ≥300 000 EUR per 3 m.“ išplėsti: 
 „pardavimo pajamos ≥300 000 EUR per 3 metus arba per tokį laikotarpį pritraukta ne mažiau kaip 1 mln EUR MTEPI lėšų iš Europos Komisijos finansinių instrumentų arba pritraukta ne mažiau kaip 1 mln EUR rizikos kapitalo iš privačių investuotojų ar VC fondų“.
Toks išplėstas slenkstis padėtų mažoms įmonėms su globalia ambicija plėtotis iki vienaragio globalioje sveikatos technologijų rinkoje bei nesustoti kelio pradžioje.
	Neatsižvelgta.
Pažymime, kad pateiktas siūlymas yra susijęs su projektų atrankos kriterijais, kurie viešam aptarimui buvo skelbti nuo balandžio 23 d. iki gegužės 8 d. (imtinai) ir jie buvo patikslinti pagal gautus pasiūlymus pastabas, informacija skelbiama: https://2021.esinvesticijos.lt/dokumentai/pazangos-priemones-nr-05-001-01-05-07-sukurti-nuoseklia-inovacines-veiklos-skatinimo-sistema-veiklos-6-skatinti-inovaciju-pasiula-poveikles-6-2-investuoti-i-nauju-aukstos-pridetines-vertes-produktu-kurimo-veiklas-ir-sudaryti-salygas-tyrejams-dalyvauti-imoniu-moksliniu-tyrimu-ir-eksperimentines-pletros-veiklose-skatinti-intelektine-nuosavybe-ankstyvaja-sukurtu-nauju-produktu-bandomaja-gamyba-parengima-rinkai-vidurio-ir-vakaru-lietuvos-regionas-ir-veiklos-10-skatinti-tiesioginiu-uzsienio-investiciju-pritrauki. Šiuo metu projektų atrankos kriterijai yra pateikti vadovaujančiajai institucijai Stebėsenos komiteto tvirtinimui, todėl jų keisti nebeturime galimybės.

